Rakvere raamatukogu lasteosakond on juba aastaid korraldanud kodustele väikelastele muinasjutuhommikuid.
“Jututare” on selle iga kahe nädala tagant toimuva ürituse nimi. Voldiku ülaosas lendab paberkandjaga ringi lõbus tembutaja Karlsson, allääres aga karuaabitsaga Mõmmi ise.
Sisekülgedelt leiad lasteraamatust tuttavaid tegelasi: Notsu, karupoeg Puhhi, Pipi ja veel teisi.
Selle voldiku järgi ei unune ära, millal sammud raamatukogu poole seada.
Isegi kui väljas on niiske sompus ilm, kuid rõõmsatesse ruumidesse ja III korruse lasteosakonda sisenemine mõjub hästi.
Paha tuju ja unisus on kui käega pühitud. Etenduses teevad kaasa Reet Tomband, Imbi Lumiste, Liina Kompus. Lapsed hoiavad algul vaikselt emmede-vanaemade ligi, kuid pärast näidendit saavad julgust ja ühismäng läheb lahti.
Lõpuks veel meisterdamine, n-ö käeline tegevus laudade taga. Kõik on nii hoos, et ei pane tähelegi, kui lõunane söögi- ja tuduaeg kätte on jõudnud.
Vaimustuses sellisest hommikupoolikust on nii vanemad, sealsed töötajad kui asjaosalised ise.
Tänu tegijaile, kes sellise nukravõitu hallisombuse päeva nii rõõmsaks suudavad teha.